ddrg/super_eurlex huggingface dataset:
„211.

Serhij Vitalijovič KURČENKO (ukrajinsky: Сергiй Вiталiйович КУРЧЕНКО; rusky: Сергей Витальевич КУРЧЕНКО)

Pohlavie: muž Dátum narodenia: 21.9.1985 Miesto narodenia: Charkov, Ukrajina Štátna príslušnosť: ukrajinská

Serhij Kurčenko je ukrajinský podnikateľ. S pomocou proruských separatistov prevzal kontrolu nad niekoľkými veľkými metalurgickými, chemickými a energetickými závodmi v oblastiach Donbasu ovládaných separatistami. Jeho spoločnosť „Gaz-Alliance“ má monopol na ťažbu uhlia v Donbase po tom, ako boli jej konkurenti vytlačení z trhu, údajne s pomocou Ruska. Napriek sankciám EÚ organizoval so ziskom nezákonný systém vývozu uhlia z Donbasu do Ruska a Európy. Uhlie vyťažené v baniach S. Kurčenka bolo opätovne zaregistrované a nezákonne vyvezené cez ruské prístavy. S. Kurčenko pomáhal veľkým ruským spoločnostiam a štátom vlastneným podnikom obchádzať reštriktívne opatrenia EÚ tým, že vystupoval ako ich subdodávateľ na územiach ovládaných Ruskom. Sprostredkovával vývoz ruského plynu, pohonných hmôt a elektrickej energie do oblastí Donbasu ovládaných separatistami, čo posilnilo nezávislé zásobovanie týchto oblastí energiou a narúšalo ich hospodársku integráciu s Ukrajinou. Okrem toho dodával pohonné hmoty na nezákonne okupovaný Krymský polostrov. Tým posilnil nezávislé energetické zásobovanie tohto územia. Vlastní aj najväčší ropný sklad na Krymskom polostrove. Profitoval tak z väzieb na ruských činiteľov zodpovedných za anexiu Krymu a destabilizáciu východnej Ukrajiny, uskutočňoval transakcie so separatistickými skupinami v ukrajinskom regióne Donbas a aktívne podporoval činnosti a politiky, ktoré narúšajú alebo ohrozujú územnú celistvosť, zvrchovanosť a nezávislosť Ukrajiny.
3.

V prílohe XVI v časti „Zoznam osôb, subjektov alebo orgánov uvedených v článku 34 ods. 1 a 3“, oddiele „b) Právnické osoby, subjekty a orgány“ sa dopĺňajú tieto záznamy: Názov (a prípadne iné používané názvy) Identifikačné údaje Dátum označenia Dôvody zaradenia „5. Eritech Computer Assembly & Communication Technology PLC Adresa: Denden Street N028, Asmara, 257, Eritrea 21.4.2022 Eritech Computer Assembly & Communication Technology PLC podlieha právomoci alebo vedeniu eritrejských obranných síl a sídli v komplexe ich vojenského technického strediska Asha Golgol, ktorý sa používa na výrobu, úpravu alebo opravu civilného a vojenského a polovojenského vybavenia. Podieľa sa na obchádzaní sankcií a je zodpovedná za podporu jadrových a balistických programov KĽDR, keďže v júli 2016 bola identifikovaná ako určený adresát zásielky z Číny týkajúcej sa vojenských komunikačných zariadení s pôvodom v KĽDR. Väčšina týchto zariadení pochádzala od spoločnosti GLOCOM, čo je spoločnosť KĽDR, ktorá sa špecializuje na dodávky vojenských prenosových zariadení a je prepojená so spravodajskými službami KĽDR, čo je v rozpore najmä s rezolúciou BR OSN č. 2270 (2016). 6. Korea General Corporation for External Construction (Alias: KOGEN, GENCO) Adresa: Taedonggang District, Pchjongjang, Kórejská ľudovodemokratická republika 21.4.2022 Korea General Corporation for External Construction (KOGEN) ako profesionálna stavebná spoločnosť pôsobiaca v zahraničí podľa prezentácie oficiálneho internetového portálu KĽDR Naenara vysiela kvalifikovaných pracovníkov do zahraničia a realizovala projekty v Spojených arabských emirátoch, Kuvajte, Katare, Jemene, Rusku, Líbyi a Mongolsku. Založila aj miestne pobočky, napríklad v Zambii. Spoločnosť KOGEN sa takto podieľa na obchádzaní sankcií a je zodpovedná za finančnú podporu jadrových a balistických programov KĽDR, pretože celú mzdu pracovníkov, ktorých vysiela do zahraničia, alebo jej časť, prevádza režimu, čo je v rozpore s rezolúciou BR OSN č. 2397 (2017). 7. Chilsong Trading Corporation Adresa: Pchjongjang, Kórejská ľudovodemokratická republika 21.4.2022 Chilsong Trading Corporation sa podieľa na obchádzaní sankcií v rozpore s rezolúciou BR OSN č. 2270(2016) a je zodpovedná za podporu jadrových a balistických programov KĽDR, pretože ju zastupuje najmä občan KĽDR CHOE Jin-myong, ktorý vykonáva marketing komunikačných zariadení a údajne rokoval s DAERYONGGANG TRADING CORPORATION, subjektom, na ktorý sa vzťahujú sankcie Bezpečnostnej rady OSN zo 16. júla 2009. 8. Korea Paekho Trading Corporation (Alias: Joson Paekho Muyok Hoesa) Adresa: Chongryu 3-dong, Taedonggang District, Pchjongjang, Kórejská ľudovodemokratická republika 21.4.2022 Paekho Trading Corporation je umelecká spoločnosť, ktorá stavia sochy v zahraničí, vyváža umelecké sochy, ktoré vyrába Paekho Art Studio, a uľahčuje nelegálnu prácu a prístup k medzinárodným finančným systémom. Osobitne sa zameriava na rozvojové granty a pôžičky, ako aj na priame zahraničné investície vyčlenené na komunálne projekty. Podieľa sa tak na obchádzaní sankcií a je zodpovedná za finančnú podporu jadrových a balistických programov KĽDR.“
(8)

S cieľom zabezpečiť právnu kontinuitu pre prevádzkovateľov pôsobiacich vo farmaceutickom odvetví a zaručiť na Cypre, v Írsku, na Malte a Severnom Írsku nepretržitý prístup účastníkov klinického skúšania k skúšaným liekom odo dňa začatia uplatňovania nariadenia (EÚ) č. 536/2014 by toto nariadenie malo nadobudnúť účinnosť čo najskôr dňom jeho uverejnenia v Úradnom vestníku Európskej únie a malo by sa uplatňovať so spätnou účinnosťou od 31. januára 2022,
g)

Opis kľúčových modelovacích a parametrických predpokladov iných ako sú tie, ktoré sa používajú na miery IRRBB vo vzore EÚ IRRBB1 (ak sa uplatňuje) V súlade s článkom 448 ods. 1 písm. c) nariadenia (EÚ) č. 575/2013 majú inštitúcie poskytnúť všeobecný opis kľúčových modelovacích a parametrických predpokladov iných ako sú tie, ktoré sa uvádzajú v článku 98 ods. 5a písm. b) a c) smernice 2013/36/EÚ, používaných na výpočet zmien v ekonomickej hodnote vlastného imania a v čistom príjme z úrokov vo vzore EÚ IRRBB1. Tento všeobecný opis má zahŕňať aspoň: a) spôsob, ako bola určená priemerná splatnosť do precenenia vkladov splatných na požiadanie vrátane akýchkoľvek jedinečných vlastností produktu, ktoré ovplyvňujú predpokladaný dátum behaviorálneho precenenia; b) metodiku použitú na odhad mier predčasného splatenia úverov a/alebo mier predčasného výberu v prípade termínovaných vkladov a iné významné predpoklady; c) akékoľvek iné predpoklady vrátane predpokladov s behaviorálnymi možnosťami voľby, ktoré majú významný vplyv na miery IRRBB zverejnené vo vzore EÚ IRRBB1, vrátane vysvetlenia, prečo sú tieto predpoklady významné. V súlade s článkom 448 ods. 2 nariadenia (EÚ) č. 575/2013 sa uvedené požiadavky na zverejňovanie informácií nemajú uplatňovať na tie inštitúcie, ktoré používajú štandardizovanú metodiku alebo zjednodušenú štandardizovanú metodiku podľa článku 84 ods. 1 smernice 2013/36/EÚ.
(6)

Mali by sa zaviesť jednotkové náklady s cieľom zjednodušiť využívanie európskych štrukturálnych a investičných fondov a znížiť administratívne zaťaženie prijímateľov a správnych orgánov členských štátov v súvislosti s riešením migračných výziev vyplývajúcich z vojenskej agresie zo strany Ruskej federácie. Jednotkové náklady by mali vo všetkých členských štátoch uľahčiť financovanie základných potrieb a podpory osôb, ktorým sa poskytla dočasná ochrana alebo iná primeraná ochrana podľa vnútroštátneho práva v súlade s vykonávacím rozhodnutím Rady (EÚ) 2022/382 (5) a v súlade so smernicou Rady 2001/55/ES (6) a to počas obdobia 13 týždňov odo dňa príchodu osoby do Únie. V súlade s nariadením (EÚ) 2022/562 by mohli členské štáty takisto uplatňovať jednotkové náklady, keď využívajú možnosť stanovenú v článku 98 ods. 4 nariadenia (EÚ) č. 1303/2013 na financovanie operácií zameraných na riešenie migračných výziev buď z EFRR alebo z ESF na základe pravidiel platných pre iný fond, a to aj v prípade, že sa to týka zdrojov REACT-EU. Pri využívaní takýchto jednotkových nákladov by členské štáty mali zabezpečiť, aby mali zavedené potrebné opatrenia na zabránenie dvojitému financovaniu tých istých nákladov.
(2)

V súčasnosti spravujú účty vlastných zdrojov založené v mene Komisie len členské štáty. Zníženie počtu bankových účtov používaných na výber vlastných zdrojov by bolo efektívnejšie a umožnilo by spoločný prístup k riadeniu hotovosti. V záujme modernizácie spravovania účtov vlastných zdrojov by Komisia mala mať možnosť zriadiť centralizovaný účet vlastných zdrojov. Členské štáty by mali mať možnosť vybrať si, či použijú uvedený centralizovaný účet vlastných zdrojov alebo účet založený v mene Komisie v ich štátnej pokladnici alebo národnej centrálnej banke. Aby sa členské štáty mohli informovane rozhodnúť, Komisia by mala vypracovať podrobnú analýzu nákladov a prínosov používania centralizovaného účtu vlastných zdrojov.
(4)

Pokiaľ ide o SSTI, orgán ESMA dospel k záveru, že prechod zo štádia S2 do štádia S3 bude mať vplyv najmä na obchodovanie so štátnymi dlhopismi a inými verejnými dlhopismi, keďže v prípade týchto nástrojov bude zvýšenie najvýraznejšie. S týmito nástrojmi sa však zvyčajne obchoduje v rozmedzí od 3 miliónov EUR do 6 miliónov EUR. Orgán ESMA sa preto domnieva, že prechodom do štádia S3 by sa predobchodná transparentnosť, pokiaľ ide o SSTI, udržala na dostatočne nízkej úrovni na to, aby ochránila poskytovateľov likvidity pred vplyvom trhu vyplývajúcim z veľkých objednávok, pričom by sa zabezpečilo, aby sa predobchodná transparentnosť vzťahovala na viac likvidných dlhopisov.
(2)

Vykonávacím nariadením Komisie (EÚ) 2021/745 (3) sa predĺžilo obdobie platnosti schválenia účinnej látky flurochloridón do 31. mája 2022. Uvedeným nariadením sa takisto predĺžilo obdobie platnosti schválenia účinných látok beflubutamid, bentiavalikarb, boskalid, kaptán, dimetomorf, etefón, fluoxastrobín, folpet, formetanát, metazachlór, metribuzín, milbemektín, fénmedifám, pirimifos-metyl, propamokarb, protiokonazol a S-metolachlór do 31. júla 2022 a účinných látok síran amónno-hlinitý, kremičitan hlinitý, cymoxanil, extrakt z čajovníka, zvyšky z destilácie tuku, C7-C20 mastné kyseliny, kyselina giberelínová, giberelíny, hydrolyzované proteíny, síran železnatý, rastlinné oleje/repkový olej, kremenný piesok, rybí olej, repelenty (podľa pachu) živočíšneho alebo rastlinného pôvodu/ovčí tuk, lineárne motýlie feromóny, tebukonazol a močovina do 31. augusta 2022. Vykonávacím nariadením Komisie (EÚ) 2017/195 (4) sa predĺžilo obdobie platnosti schválenia účinnej látky aklonifén do 31. júla 2022 a účinných látok metylester kyseliny 2,5-dichlórbenzoovej, kyselina octová, fosfid hlinitý, karbid vápenatý, dodemorf, etylén, fosfid horečnatý, metamitrón, rastlinné oleje/klinčekový olej, rastlinné oleje/mätový olej, pyretríny a sulkotrión do 31. augusta 2022. Vykonávacím nariadením Komisie (EÚ) 2017/2069 (5) sa predĺžilo obdobie schválenia účinnej látky prochinazid do 31. júla 2022.
(16)

Štátnym príslušníkom Vanuatu, ktorí do EÚ vstúpili pred dátumom nadobudnutia účinnosti tohto nariadenia, by sa malo umožniť pokračovať v ich pobyte v EÚ a opustiť ju bez víz. To by sa nemalo vzťahovať na prekračovanie dočasných vonkajších hraníc medzi členskými štátmi, ako sa vymedzuje v článku 2 písm. c) nariadenia Európskeho parlamentu a Rady (EÚ) č. 515/2014 (7).
(8)

Úrad 14. septembra 2021 v súlade s článkom 11 nariadenia (EÚ) 2015/2283 prijal svoje vedecké stanovisko pod názvom Safety of the extension of use of galacto-oligosaccharides as a Novel food pursuant to Regulation (EU) 2015/2283 [Bezpečnosť rozšírenia používania galaktooligosacharidov ako novej potraviny podľa nariadenia (EÚ) 2015/2283] (7).
(3)

V súvislosti so zmenenými požiadavkami na odber vzoriek z rýb by sa malo zmeniť aj vymedzenie pojmu „dávka“ a malo by sa stanoviť vymedzenie pojmu „porovnateľná veľkosť alebo hmotnosť“.
(3)

Úroveň zrušenia alebo zmenšenia výhod a následného pozastavenia sa znížila. Úroveň pozastavenia sa však nemôže upraviť na úroveň zrušenia alebo zmenšenia výhod doplnením výrobkov do zoznamu v prílohe I k nariadeniu (EÚ) 2018/196 alebo ich odobratím z uvedeného zoznamu. V dôsledku toho by Komisia mala v súlade s článkom 3 ods. 1 písm. e) uvedeného nariadenia zachovať zoznam výrobkov v prílohe I nezmenený a zmeniť sadzbu dodatočného cla s cieľom upraviť úroveň pozastavenia na úroveň zrušenia alebo zmenšenia výhod. Štyri výrobky uvedené v prílohe I by preto mali zostať na zozname a sadzba dodatočného dovozného cla by sa mala zmeniť a stanoviť na 0,001 %.
(2)

Článkom 1 nariadenia Rady (ES) č. 763/2000 (3) boli traja taiwanskí výrobcovia, spoločnosti Chup Hsin Enterprise Co. Ltd, Niang Hong Pipe Fittings Co. Ltd. a Rigid Industries Co. Ltd., oslobodení od rozšírenia cla, keďže sa zistilo, že uvedené spoločnosti neobchádzajú opatrenia.
(14)

Výrobok, ktorý je predmetom prešetrovania, je rovnaký ako v prešetrovaniach, ktoré viedli k uloženiu existujúcich opatrení, t. j. textílie z tkaných a/alebo stehovaných prameňov a/alebo priadzí z nekonečného skleneného vlákna tiež s ďalšími prvkami, okrem výrobkov, ktoré sú impregnované alebo predimpregnované, a okrem riedkych sieťovín s veľkosťou ôk viac ako 1,8 mm po dĺžke aj šírke a s plošnou hmotnosťou viac ako 35 g/m2, v súčasnosti patriace pod číselné znaky KN ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90 a ex 7019 90 00 (kódy TARIC 7019610081, 7019610083, 7019610084, 7019620081, 7019620083, 7019620084, 7019630081, 7019630083, 7019630084,7019640081, 7019640083, 7019640084, 7019650081, 7019650083, 7019650084, 7019660081, 7019660083, 7019660084, 7019691081, 7019691083, 7019691084, 7019699081, 7019699083, 7019699084, 7019900081, 7019900083 a 7019900084), s pôvodom v Čínskej ľudovej republike a Egypte (ďalej len „prešetrovaný výrobok“).
(6)

Vzhľadom na skutočnosť, že ruská invázia na Ukrajinu má už teraz vplyv na obchod s obilninami, olejninami a ryžou, ako aj na ich ceny, toto nariadenie by malo nadobudnúť účinnosť dňom jeho uverejnenia v Úradnom vestníku Európskej únie. Členským štátom by sa však mal poskytnúť dostatočný čas na vypracovanie metodík a operačných systémov na zber požadovaných informácií, a preto by sa nové ustanovenia týkajúce sa oznamovania stanovené v prílohe III k vykonávaciemu nariadeniu (EÚ) 2017/1185 mali uplatňovať od júla 2022.
(3)

Okrem toho sa v niektorých členských štátoch uplatňujú osobitné modely emisie krytých dlhopisov, ktoré sa vyznačujú osobitnými právnymi požiadavkami uloženými emitentom krytých dlhopisov, zameranými na ochranu investorov a presahujúcimi rámec tých právnych požiadaviek, ktoré sú uvedené v smernici (EÚ) 2019/2162. Emitenti krytých dlhopisov, ktorí podliehajú takýmto osobitným právnym požiadavkám, vykonávajú podobné činnosti spojené s emisiou krytých dlhopisov ako ostatní emitenti krytých dlhopisov v EÚ, a preto majú podobný profil rizika likvidity. Tieto modely zároveň poskytujú emitentom krytých dlhopisov vysoký stupeň ochrany, najmä prostredníctvom nepovinného nadmerného zabezpečenia kolaterálom pri emisii ich programov krytých dlhopisov. Všetky aktíva týchto emitentov krytých dlhopisov by sa však spojili s krycími skupinami, a preto by sa považovali za zaťažené, v dôsledku čoho by boli nedostupné a neoprávnené na účely vankúša likvidity na základe ukazovateľa krytia likvidity. V dôsledku tejto situácie by títo emitenti krytých dlhopisov nedodržali požiadavku na ukazovateľ krytia likvidity stanovenú v nariadení (EÚ) č. 575/2013 a delegovanom nariadení (EÚ) 2015/61, čím by sa vytvorili nerovnaké podmienky medzi emitentmi napriek podobnosti ich prudenciálneho profilu. S cieľom splniť požiadavky týkajúce sa povinného a nepovinného nadmerného zabezpečenia kolaterálom na účely emisie programu krytých dlhopisov sú títo emitenti krytých dlhopisov z prevádzkového hľadiska nútení emitovať podriadený dlh. Všeobecný čistý záporný tok likvidity týchto emitentov je vyšší ako čistý záporný tok likvidity vyplývajúci len z emitovaných krytých dlhopisov. V tejto súvislosti by sa mali zaviesť dodatočné zmeny, aby sa v niektorých osobitných a obmedzených situáciách umožnilo uznať aktíva držané v krycej skupine za nezaťažené aktíva s cieľom splniť požiadavky na nepovinné nadmerné zabezpečenie kolaterálom. S cieľom zabezpečiť, aby takéto rozšírenie uznania aktív držaných v krycej skupine za nezaťažené bolo prudenciálne spoľahlivé a aby bolo v súlade s požiadavkami na ukazovateľ krytia likvidity, by emitenti krytých dlhopisov mali spĺňať niekoľko podmienok. Predovšetkým platí, že uvedené ustanovenie môžu využívať len emitenti krytých dlhopisov, ktorí sú podľa zákonnej požiadavky vnútroštátneho práva povinní spojiť všetky svoje aktíva s emisiou krytých dlhopisov, a to až do objemu aktív potrebných na krytie celkového čistého záporného toku likvidity emitenta krytých dlhopisov.
(9)

Vetranie (buď prirodzené alebo nútené), čo je vháňanie okolitého vzduchu do priestoru s cieľom zabezpečiť primeranú kvalitu vzduchu v interiéri, sa považuje za pasívne chladenie, a preto by nemalo byť zahrnuté do rozsahu pôsobnosti výpočtu obnoviteľných zdrojov. Toto vylúčenie by sa malo zachovať aj vtedy, keď vetranie vedie k vháňaniu studeného okolitého vzduchu, a tým znižuje dodávku chladu v niektorých obdobiach roka; toto chladenie skutočne nie je primárnou funkciou, pričom vetranie môže prispieť aj k ohrevu vzduchu v lete, a tým k zvýšeniu zaťaženia chladenia. Bez ohľadu na to, či sa odvetrávaný vzduch používa ako médium na prenos tepla na chladenie, zodpovedajúca dodávka chladu, ktorý sa môže dodávať buď zariadením na výrobu chladu alebo voľným chladením, by sa mala považovať za aktívne chladenie. V situáciách, keď je prúd odvetrávaného vzduchu väčší ako si vyžaduje vetranie na účely chladenia, dodávka chladenia v dôsledku tohto dodatočného prúdenia vzduchu by mala byť súčasťou výpočtu chladenia s využitím energie z obnoviteľných zdrojov.
(3)

Po 31. decembri 2021 už teda protistrany nebudú môcť uzatvárať zmluvy o úrokových OTC derivátoch odkazujúce na sadzbu LIBOR v GBP, keďže táto referenčná sadzba sa ukončí a očakáva sa, že protistrany už nebudú uzatvárať zmluvy o úrokových OTC derivátoch odkazujúce na sadzbu LIBOR v USD. V dôsledku toho sa očakáva, že zostávajúce obchodované objemy v týchto derivátoch budú nulové alebo prípadne veľmi nízke, rovnako ako ich likvidita. To isté platí pre objem obchodov v tých derivátoch, ktoré budú zúčtovávané centrálnymi protistranami alebo obchodované na obchodných miestach, pričom sa v prípade derivátov odkazujúcich na sadzbu LIBOR v USD očakáva klesajúci objem alebo likvidita. Uvedené udalosti si vyžadujú zmenu rozsahu zúčtovacej povinnosti a následnú zmenu v delegovanom nariadení Komisie (EÚ) 2015/2205 (3), na základe ktorých sa deriváty odkazujúce na sadzbu LIBOR v GBP a sadzbu LIBOR v USD majú vyňať z rozsahu pôsobnosti zúčtovacej povinnosti. V dôsledku toho triedy derivátov, ktoré v súčasnosti patria do rozsahu povinnosti obchodovať s derivátmi odkazujúcimi na sadzbu LIBOR v GBP alebo sadzbu LIBOR v USD, už nebudú spĺňať podmienku stanovenú v článku 32 ods. 1 nariadenia (EÚ) č. 600/2014 na to, aby sa na deriváty od 3. januára 2022 vzťahovala povinnosť obchodovať s derivátmi. Tieto triedy derivátov je preto treba vyňať z rozsahu obchodovacej povinnosti.
(3)

Po 31. decembri 2021 už preto protistrany nebudú môcť uzatvárať zmluvy o OTC úrokových derivátoch odkazujúce na sadzbu EONIA, sadzbu LIBOR v GBP alebo sadzbu LIBOR v JPY, keďže tieto referenčné hodnoty sa prestanú používať, alebo sa od nich očakáva, že už nebudú uzatvárať zmluvy o OTC úrokových derivátoch odkazujúce na sadzbu LIBOR v USD. K tomuto dátumu teda nebude k dispozícii žiadny objem ani likvidita v derivátoch odkazujúcich na sadzbu EONIA, sadzbu LIBOR v GBP alebo sadzbu LIBOR v JPY a tieto obchody nebudú zúčtovávať ani centrálne protistrany (CCP). V ten istý deň by nemala existovať žiadna významná likvidita v derivátoch odkazujúcich na sadzbu LIBOR v USD. Triedy derivátov, ktoré v súčasnosti patria do rozsahu zúčtovacej povinnosti a ktoré odkazujú na sadzbu EONIA, sadzbu LIBOR v GBP alebo sadzbu LIBOR v JPY, už preto nebudú spĺňať dve z podmienok na to, aby podliehali zúčtovacej povinnosti stanovenej v nariadení (EÚ) č. 648/2012, t. j. aby mali dostatočnú úroveň likvidity a aby ich zúčtovala oprávnená alebo uznaná centrálna protistrana, zatiaľ čo triedy derivátov, ktoré v súčasnosti patria do rozsahu zúčtovacej povinnosti a ktoré odkazujú na sadzbu LIBOR v USD, už nebudú spĺňať jednu z podmienok na to, aby podliehali zúčtovacej povinnosti stanovenej v nariadení (EÚ) č. 648/2012, t. j. aby mali dostatočnú úroveň likvidity. Z toho vyplýva, že uvedené triedy by sa mali vyňať z rozsahu zúčtovacej povinnosti.
1.

Tabuľka pri colnej kvóte s poradovým číslom 09.4213 sa mení takto: a) Riadok „Čiastkové obdobia platnosti colnej kvóty“ sa nahrádza takto: „Čiastkové obdobia platnosti colnej kvóty od 1. júla do 30. septembra od 1. októbra do 31. decembra od 1. januára do 31. marca od 1. apríla do 30. júna“ b) Riadok „Množstvo v kilogramoch“ sa nahrádza takto: „Množstvo v kilogramoch 368 000 kg rozdelené takto: 30 % v čiastkovom období od 1. júla do 30. septembra 30 % v čiastkovom období od 1. októbra do 31. decembra 20 % v čiastkovom období od 1. januára do 31. marca 20 % v čiastkovom období od 1. apríla do 30. júna“ 2. Tabuľka pri colnej kvóte s poradovým číslom 09.4290 sa mení takto: a) Riadok „Čiastkové obdobia platnosti colnej kvóty“ sa nahrádza takto: „Čiastkové obdobia platnosti colnej kvóty od 1. júla do 30. septembra od 1. októbra do 31. decembra od 1. januára do 31. marca od 1. apríla do 30. júna“ b) Riadok „Množstvo v kilogramoch“ sa nahrádza takto: „Množstvo v kilogramoch 456 000 kg rozdelené takto: 30 % v čiastkovom období od 1. júla do 30. septembra 30 % v čiastkovom období od 1. októbra do 31. decembra 20 % v čiastkovom období od 1. januára do 31. marca 20 % v čiastkovom období od 1. apríla do 30. júna“
(14)

Prešetrovaným výrobkom sú monoalkylestery mastných kyselín a/alebo parafínové plynové oleje získané syntézou a/alebo hydrogenizáciou, nefosílneho pôvodu, bežne známe ako „bionafta“, v čistom stave alebo v podobe zmesi s obsahom viac ako 20 hmotnostných % monoalkylesterov mastných kyselín a/alebo parafínových plynových olejov získaných syntézou a/alebo hydrogenizáciou, nefosílneho pôvodu, odosielané z Kanady bez ohľadu na to, či majú alebo nemajú deklarovaný pôvod v Kanade, v súčasnosti patriace pod číselné znaky KN ex 1516 20 98 (kód TARIC 1516209821), ex 1518 00 91 (kód TARIC 1518009121), ex 1518 00 99 (kód TARIC 1518009921), ex 2710 19 43 (kód TARIC 2710194321), ex 2710 19 46 (kód TARIC 2710194621), ex 2710 19 47 (kód TARIC 2710194721), ex 2710 20 11 (kód TARIC 2710201121), ex 2710 20 16 (kód TARIC 2710201621), ex 3824 99 92 (kód TARIC 3824999210), ex 3826 00 10 (kódy TARIC 3826001020, 3826001050, 3826001089) a ex 3826 00 90 (kód TARIC 3826009011).
(3)

Okrem toho sa v kapitolách 33, 34 a 35 prílohy III k vykonávaciemu nariadeniu (EÚ) 2020/2235 stanovujú vzory certifikátov zdravia zvierat/úradných certifikátov na vstup surového mlieka určeného na ľudskú spotrebu do Únie (VZOR MILK-RM), mliečnych výrobkov určených na ľudskú spotrebu, ktoré sú získané zo surového mlieka alebo pri ktorých sa nevyžaduje osobitné ošetrenie na zmiernenie rizika, do Únie (VZOR MILK-RMP/NT), resp. mliečnych výrobkov určených na ľudskú spotrebu, pri ktorých sa vyžaduje ošetrenie pasterizáciou, do Únie (VZOR DAIRY-PRODUCTS-PT). Potvrdenie o zdravotnom stave zvierat v týchto vzoroch by sa malo objasniť tak, aby zodpovedalo požiadavkám na zdravie zvierat týkajúcim sa pôvodu mlieka. Uvedené vzory preto treba zodpovedajúcim spôsobom zmeniť.